

VLADA REPUBLIKE HRVATSKE

 Zagreb, 25. srpnja 2024.

**PREDLAGATELJ:** Ministarstvo mora, prometa i infrastrukture

**PREDMET:**  Prijedlog odluke o promjeni granice pomorskog dobra radi građenja, rekonstrukcije i održavanja državne ceste DC410

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

*prijedlog*

 Na temelju članka 43. stavka 1. Zakona o cestama („Narodne novine“, br. 84/11., 22/13., 54/13., 148/13., 92/14., 110/19., 144/21., 114/22., 4/23. – Odluka Ustavnog suda Republike Hrvatske i 133/23.), Vlada Republike Hrvatske je na sjednici održanoj \_\_\_\_\_\_ 2024., donijela

**O D L U K U**

**o promjeni granice pomorskog dobra radi građenja, rekonstrukcije**

**i održavanja državne ceste DC410**

**I.**

 Radi građenja, rekonstrukcije i održavanja državne ceste DC410, dionica Trajektna luka, sukladno Geodetskoj podlozi izvedenog stanja javne ceste DC410 (dionica Trajektna luka), s prijedlogom izmjene granice lučkog područja i granice pomorskog dobra, izrađenoj od strane Zavoda za projektiranje i izvođenje geodetskih radova, Geodetski zavod d.d. iz Splita, R. Boškovića 20, iz područja pomorskog dobra nekretnine u k.o. Split:

 - zk.č.br. 9847/5 – površine od 59842 m2, pod novom oznakom sukladno parcelacijskom elaboratu k.č.br. 9544/2, izuzima se površina od 442,09 m2,upisana u zk.ul.br. 19992, kao pomorsko dobro

- zk.č.br. 9847/1 – površine od 10836 m2, pod novom oznakom sukladno parcelacijskom elaboratu k.č.br. 13828/1, izuzima se površina od 6267,89 m2, upisana u zk.ul.br. 15108, kao pomorsko dobro.

**II.**

 Nekretnine iz točke I. ove Odluke brišu se u zemljišnim knjigama kao pomorsko dobro radi građenja, rekonstrukcije i održavanja državne ceste i upisuju u zemljišne knjige kao javno dobro u općoj uporabi u vlasništvu Republike Hrvatske.

 Nadležno općinsko državno odvjetništvo, uputit će nadležnom zemljišnoknjižnom sudu prijedlog za brisanje pomorskog dobra uz istovremeni upis javnog dobra u općoj uporabi u vlasništvu Republike Hrvatske na nekretninama iz točke I. ove Odluke, a sukladno članku 43. stavku 5. Zakona o cestama.

**III.**

 Nekretnine iz točke I. ove Odluke koje se izuzimaju iz pomorskog dobra preuzima na upravljanje društvo Hrvatske ceste d.o.o., radi građenja, rekonstrukcije i održavanja državne ceste DC 410, dionica Trajektna luka.

**IV.**

 Ova Odluka stupa na snagu danom donošenja, a objavit će se u „Narodnim novinama“.

KLASA:

URBROJ:

Zagreb,

 PREDSJEDNIK

 mr. sc. Andrej Plenković

**O B R A Z L O Ž E N J E**

Ministarstvo mora, prometa i infrastrukture, sukladno članku 43. Zakona o cestama, na inicijativu društva Hrvatskih cesta d.o.o., predlaže donošenje Odluke o promjeni granice pomorskog dobra radi građenja, rekonstrukcije i održavanja državne ceste DC410.

Postupak promjene granice pomorskog dobra, sukladno Geodetskoj podlozi izvedenog stanja državne ceste DC 410, dionica Trajektna luka, traži izuzimanje iz područja pomorskog dobra sljedeće nekretnine u k.o. Split:

 - zk.č.br. 9847/5 – Obala kneza Domagoja, Split, površine od 56522 m2, pod novom oznakom sukladno parcelacijskom elaboratu k.č.br. 9544/2, obala kneza Domagoja, Split, površine od 442,09 m2, upisana u zk.ul.br. 19992, kao pomorsko dobro,

i

- zk.č.br. 9847/1 – put, površine od 10836 m2, pod novom oznakom sukladno parcelacijskom elaboratu k.č.br. 13828/1, Obala Lazareta, pomoćni objekt, neplodno, površine od 6267,89 m2, upisana u zk.ul.br. 15108, kao pomorsko dobro.

Predmetne nekretnine u naravi čine državnu cestu za koju ne treba lokacijska dozvola jer se radi se o građevini koja je izgrađena sukladno Zakonu o cestama, prije 1968. godine te se smatra građevinom izgrađenom temeljem građevinske dozvole (bez lokacijske dozvole).

Prijedlog granice izrađen je temeljem članka 43, Zakona o cestama, te Zakona o državnoj izmjeri i katastru nekretnina („Narodne novine“, br. 112/18. i 39/22.), Pravilnika o geodetskim elaboratima („Narodne novine“, broj 59/18.), i u skladu s Odlukom o razvrstavanju javnih cesta („Narodne novine“, br. 59/23., 64/23., 71/23. i 97/23.),

Osnovni razlog pokretanja postupka je izuzimanje navedenih čestica iz područja pomorskog dobra, radi održavanja postojeće ceste i realizacije budućih projekata rješenja istočne obale u Splitu, što je vezano uz predmetnu državnu cestu DC410 (dionica Trajektna luka).

S obzirom da je s granicom pomorskog dobra suglasna Lučka uprava Split, te Državno odvjetništvo, a ista je usklađena s pravomoćnom presudom Općinskog suda u Splitu u korist Autobusnog kolodvora Split i snimkom izvedenog stanja ceste, neprijeporno je da su ispunjeni svi uvjeti kako bi se donijela odluka o promjeni granice pomorskog dobra.